Тацяну Севярынец, давераную асобу Віталя Рымашэўскага, 8 снежня таксама затрымлівалі ў грамадскім месцы – буйнейшым віцебскі гандлёвым цэнтры “Эвіком”. У Віцебск прыязжаў сам кандыдат, правесці сустрэчу на “Эвікоме” не дазволілі яшчэ напярэдадні, і прыхільнікі БХД вырашылі проста раздаць улёткі пакупнікам і гандлярам. Тут жа збеглася ахова, і агітатарам было заяўлена, што яны не маюць права тут знаходзіцца. Спадарыня Севярынец не пагадзілася, і ахоўнікі яе затрымалі – як было сказана, да прыезду міліцыі.